Калдерон је члан шпанске кошаркашке репрезентације. Са репрезентацијом је на Светском првенству у САД 2002. завршио на петом месту, а годину дана касније с њом на Европском првенству у Шведској 2003. освојио сребрну медаљу. Пре почетка Олимпијских игара у Атини 2004. именован је капитеном екипе. С репрезентацијом је још освојио сребрну медаљу на Европском првенству у Шпанији 2007., златну медаљу на Светском првенству у Јапану 2006. и још једно сребро на Олимпијским играма у Пекингу 2008. године. У Пекингу је у просеку постизао 7,3 поена по утакмици. На Олимпијским играма у Лондону 2012. освојио је поново сребро после пораза од Американаца.